< Visual Basic

Mono VBNC Debian GNU/Linuxon

Szerző: Sallai András

Copyright © Sallai András, 2017

Licenc: GNU Free Documentation License 1.3

Web: http://szit.hu

Bevezetés

A .Net keretrendszer sokáig csak a Windows rendszerek sajátja volt, míg nem létrehozták a Mono keretrendszert. A Mono a .Net klónjának is tekinthető, nyílt forráskódú, többplatformos megvalósítás. A Linux rendszereknek már jó ideje része, van is néhány alkalmazás, amit ezzel fejlesztetek a keresztplatformos megjelenés érdekében.

A .Net keretrendszernek azóta megjelent egy Linuxra is telepíthető változata, amely .Net Core néven ismert, gyártója a Microsoft. Ez egyelőre csak C# és F# nyelven használható (2017), de ígérve van a Visua Basic támogatás is.

A Mono keretrendszer telepíthető jelenleg telepíthető Windowsra, Linuxra és Mac OS X-re. A Mono jelenleg a Novell tulajdonában van.

Telepítés

Visual Basic.Net Compiler telepítése Debian alapú rendszereken:

apt-get install mono-vbnc

Geany

apt-get install geany

A Geanyben be kell állítani a fordító parancsot, a szintaktikai kiemelés viszont alapból működik.

Mono Develop

Az IDE telepítése:

aptitude install monodevelop

A Mono Develop, projekt alapú fejlesztőeszköz, amely rendelkezik néhány alapértelmezett sablonnal, ami jó kiindulásnak.